CELEX: 32008R0132
Language: da
Date: 2008-02-14
Title: Kommissionens forordning (EF) nr. 132/2008 af 14. februar 2008 om ændring af forordning (EF) nr. 745/2004 om foranstaltninger vedrørende import af animalske produkter til eget forbrug (EØS-relevant tekst)

15.2.2008   
            
            
               DA
            
            
               Den Europæiske Unions Tidende
            
            
               L 41/7
            
         
      KOMMISSIONENS FORORDNING (EF) Nr. 132/2008
   af 14. februar 2008
   om ændring af forordning (EF) nr. 745/2004 om foranstaltninger vedrørende import af animalske produkter til eget forbrug
   (EØS-relevant tekst)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 5, tredje led,
   under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (2), særlig artikel 3, stk. 5, artikel 16, stk. 3, og artikel 17, stk. 7,
   under henvisning til Rådets beslutning 90/424/EØF af 26. juni 1990 om visse udgifter på veterinærområdet (3), særlig artikel 6, stk. 3, og
   ud fra følgende betragtninger:
   
               (1)
            
            
               Ved Kommissionens forordning (EF) nr. 745/2004 (4) er der fastsat foranstaltninger vedrørende import af kød og kødprodukter og af mælk og mejeriprodukter til eget forbrug. Definitionen på disse produkter følger definitionen på nogle af de produkter, der er opført i bilaget til Kommissionens beslutning 2002/349/EF af 26. april 2002 om fastsættelse af listen over produkter, der skal undersøges ved grænsekontrolsteder i henhold til Rådets direktiv 97/78/EF (5).
            
         
               (2)
            
            
               Efter at beslutning 2002/349/EF blev ophævet med virkning fra den 17. maj 2007 ved Kommissionens beslutning 2007/275/EF af 17. april 2007 om lister over dyr og produkter, der skal underkastes kontrol ved grænsekontrolsteder i henhold til Rådets direktiv 91/496/EØF og 97/78/EF (6), og for at sikre klarhed, sammenhæng og gennemsigtighed er det nødvendigt at opføre de produkter, som falder ind under anvendelsesområdet for forordning (EF) nr. 745/2004, på en liste, der indsættes i forordningen.
            
         
               (3)
            
            
               Forordning (EF) nr. 745/2004 bør derfor ændres i overensstemmelse hermed.
            
         
               (4)
            
            
               Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed —
            
         UDSTEDT FØLGENDE FORORDNING:
   Artikel 1
   I forordning (EF) nr. 745/2004 foretages følgende ændringer:
   
               1)
            
            
               Artikel 1, stk. 1, affattes således:
               »1.   I denne forordning forstås ved »kød og kødprodukter« og »mælk og mejeriprodukter« de produkter, der er opført i bilag V.«
            
         
               2)
            
            
               Bilaget til nærværende forordning indsættes som bilag V.
            
         Artikel 2
   Denne forordning træder i kraft på dagen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 14. februar 2008.
      
         
            På Kommissionens vegne
         
         Markos KYPRIANOU
         
         
            Medlem af Kommissionen
         
      
   
   
      (1)  EFT L 18 af 23.1.2003, s. 11.
   
      (2)  EFT L 24 af 30.1.1998, s. 9. Senest ændret ved direktiv 2006/104/EF (EUT L 363 af 20.12.2006, s. 352).
   
      (3)  EFT L 224 af 18.8.1990, s. 19. Senest ændret ved forordning (EF) nr. 1791/2006 (EUT L 363 af 20.12.2006, s. 1).
   
      (4)  EUT L 122 af 26.4.2004, s. 1.
   
      (5)  EFT L 121 af 8.5.2002, s. 6.
   
      (6)  EUT L 116 af 4.5.2007, s. 9.
   
      BILAG
      
         
            »BILAG V
            Kød og kødprodukter samt mælk og mejeriprodukter omhandlet i artikel 1, stk. 1
            
                        KN kode
                     
                     
                        Beskrivelse
                     
                     
                        Afgrænsning og forklaring
                     
                  
                        ex kapitel 2
                        (0201-0210)
                     
                     
                        Kød og spiselige slagtebiprodukter
                     
                     
                        Undtagen frølår
                        (KN-kode 0208 90 70)
                     
                  
                        0401-0406
                     
                     
                        Mælk og mejeriprodukter
                     
                     
                        Alle
                     
                  
                        0504 00 00
                     
                     
                        Tarme, blærer og maver, hele eller stykker deraf, af andre dyr end fisk, fersk, kølet, frosset, saltet, i saltlage, tørret eller røget
                     
                     
                        Alle
                     
                  
                        1501 00
                     
                     
                        Fedt af svin og fjerkræ, bortset fra fedt henhørende under pos. 0209 eller 1503
                     
                     
                        Alle
                     
                  
                        1502 00
                     
                     
                        Talg af hornkvæg, får eller geder, bortset fra varer henhørende under pos. 1503
                     
                     
                        Alle
                     
                  
                        1503 00
                     
                     
                        Lardstearin, lardoil, oleostearin (pressetalg), oleomargarin og talgolie, ikke emulgeret eller blandet eller på anden måde tilberedt
                     
                     
                        Alle
                     
                  
                        1506 00 00
                     
                     
                        Andre animalske fedtstoffer og olier samt fraktioner deraf, også raffinerede, men ikke kemisk modificerede
                     
                     
                        Alle
                     
                  
                        1601 00
                     
                     
                        Pølser og lignende varer af kød, slagtebiprodukter eller blod; tilberedte næringsmidler på basis heraf
                     
                     
                        Alle
                     
                  
                        1602
                     
                     
                        Andre varer af kød, slagtebiprodukter eller blod, tilberedte eller konserverede
                     
                     
                        Alle
                     
                  
                        1702 11 00
                        1702 19 00
                     
                     
                        Lactose og lactosesirup
                     
                     
                        Alle
                     
                  
                        ex 1901
                     
                     
                        Maltekstrakt; tilberedte næringsmidler fremstillet af mel, gryn, groft mel, stivelse eller maltekstrakt, også tilsat kakao, såfremt dette udgør mindre end 40 vægtprocent beregnet på et fuldstændig fedtfrit grundlag, ikke andetsteds tariferet; tilberedte næringsmidler fremstillet af produkter henhørende under pos. 0401 til 0404, også tilsat kakao, såfremt dette udgør mindre end 5 vægtprocent beregnet på et fuldstændig fedtfrit grundlag, ikke andetsteds tariferet
                     
                     
                        Kun tilberedte næringsmidler, der indeholder mælk
                     
                  
                        ex 1902
                     
                     
                        Pastaprodukter, også kogte eller med fyld (af kød eller andre varer) eller på anden måde tilberedt, f.eks. spaghetti, makaroni, nudler, lasagne, gnocchi, ravioli, cannelloni; couscous, også tilberedt
                     
                     
                        Kun tilberedte næringsmidler, der indeholder kød
                     
                  
                        ex 2004
                     
                     
                        Andre grøntsager, tilberedt eller konserveret på anden måde end med eddike eller eddikesyre, frosne, undtagen varer henhørende under pos. 2006
                     
                     
                        Kun tilberedte næringsmidler, der indeholder kød
                     
                  
                        ex 2005
                     
                     
                        Andre grøntsager, tilberedt eller konserveret på anden måde end med eddike eller eddikesyre, ikke frosne, undtagen varer henhørende under pos. 2006
                     
                     
                        Kun tilberedte næringsmidler, der indeholder kød
                     
                  
                        ex 2103
                     
                     
                        Saucer samt tilberedninger til fremstilling deraf; sammensatte smagspræparater; sennepsmel og tilberedt sennep
                     
                     
                        Kun tilberedte næringsmidler, der indeholder kød eller mælk
                     
                  
                        ex 2104
                     
                     
                        Suppe og bouillon samt tilberedninger til fremstilling deraf; homogeniserede sammensatte næringsmidler
                     
                     
                        Kun tilberedte næringsmidler, der indeholder kød eller mælk
                     
                  
                        ex 2105 00
                     
                     
                        Konsumis, også med indhold af kakao
                     
                     
                        Kun tilberedte næringsmidler, der indeholder mælk
                     
                  
                        ex 2106
                     
                     
                        Tilberedte næringsmidler, ikke andetsteds tariferet
                     
                     
                        Kun tilberedte næringsmidler, der indeholder kød eller mælk
                     
                  
                        ex 2309
                     
                     
                        Tilberedninger af den art, der anvendes som dyrefoder
                     
                     
                        Kun foder til selskabsdyr, tyggepinde og tyggeben og melblandinger, der indeholder kød eller mælk
                     
                  
                        Bemærkninger:
                        
                                    Kolonne 1
                                 
                                 
                                    :
                                 
                                 
                                    Når det kun kræves, at visse produkter henhørende under en kode skal undersøges ved veterinærkontrol, og der ikke findes nogen specifik underopdeling af koden i varenomenklaturen, er koden markeret med »ex« (f.eks. ex 1901 kun tilberedte næringsmidler, der indeholder mælk, kræves undersøgt).
                                 
                              
                                    Kolonne 2
                                 
                                 
                                    :
                                 
                                 
                                    Vareskrivelserne svarer til dem, der er fastsat i kolonnen med beskrivelser i bilag I til Rådets forordning (EØF) nr. 2658/87. En nærmere forklaring om, hvad den fælles toldtarif præcist omfatter, findes i den seneste ændring af nævnte bilag.
                                 
                              
                                    Kolonne 3
                                 
                                 
                                    :
                                 
                                 
                                    I denne kolonne findes nærmere oplysninger om de pågældende produkter.«